《赋米芾海岳庵》
宋代·翟汝文

楚米仙人好楼居，植桐崇冈结精庐。下瞰赤县宾蟾乌，东西跳丸天驰驱。

腹藏万卷胸垂胡，论古如河决九渠。掀髯送目转八区，欲叫虞舜起苍梧。

作者简介：（1076—1141）润州丹阳人，字公巽。哲宗元符三年进士。徽宗时，除秘书郎，拜中书舍人，迁给事中。因劾内侍梁师成强市百姓墓田，增辟园池，黜守宣州。钦宗即位，召为翰林学士，知越州兼浙东安抚使。高宗建炎改元，上疏乞请减上供数额。绍兴二年，除参知政事。秦桧劾其专擅，罢去。好古博雅，工画及篆籀，有《忠惠集》。门人私谥忠惠。